## Odluka o utvrđivanju godišnje kvote dozvola za zapošljavanje stranaca za kalendarsku godinu 2015.

### NN 151/2014 (19.12.2014.), Odluka o utvrđivanju godišnje kvote dozvola za zapošljavanje stranaca za kalendarsku godinu 2015.

VLADA REPUBLIKE HRVATSKE

2835

Na temelju članka 74. Zakona o strancima (»Narodne novine«, br. 130/2011 i 74/2013), Vlada Republike Hrvatske je na sjednici održanoj 17. prosinca 2014. godine donijela

ODLUKU

O UTVRĐIVANJU GODIŠNJE KVOTE DOZVOLA ZA ZAPOŠLJAVANJE STRANACA ZA KALENDARSKU GODINU 2015.

I.

Ukupna godišnja kvota dozvola za zapošljavanje stranaca u Republici Hrvatskoj iznosi 1.730 dozvola.

II.

Godišnja kvota za produženje već izdanih dozvola za zapošljavanje stranaca u Republici Hrvatskoj iznosi 1.500 dozvola.

III.

Godišnja kvota dozvola za novo zapošljavanje stranaca u Republici Hrvatskoj iznosi 215 dozvola, i to kako slijedi:

1. POLJOPRIVREDA I ŠUMARSTVO        20 dozvola

2. TURIZAM I UGOSTITELJSTVO           106 dozvola

3. KULTURA                                                28 dozvola

4. PROMET                                                  20 dozvola

5. ZDRAVSTVO                                             9 dozvola

6. ZNANOST I OBRAZOVANJE                17 dozvola

7. PRERAĐIVAČKA INDUSTRIJA             15 dozvola.

IV.

Uvažavajući stanje na tržištu rada, utvrđuje se godišnja kvota dozvola za sezonsko zapošljavanje koja iznosi 15 dozvola za zapošljavanje u poljoprivredi i šumarstvu.

V.

Tijelo nadležno za izdavanje dozvola strancima dostavit će, jednom u tri mjeseca, podatke o izdanim dozvolama Hrvatskom zavodu za zapošljavanje, radi usporedbe s Pregledom potreba za zapošljavanje stranaca po djelatnostima i zanimanjima za 2015. godinu, koji je sastavni dio ove Odluke.

Temeljem prikupljenih podataka o broju produženih i izdanih dozvola strancima, Hrvatski zavod za zapošljavanje dostavlja izvješće ministarstvu nadležnom za rad i tržište rada, jednom u tri mjeseca.

VI.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/14-04/489

Urbroj: 50301-04/12-14-2

Zagreb, 17. prosinca 2014.

Predsjednik

Zoran Milanović, v. r.

PREGLED POTREBA ZA ZAPOŠLJAVANJE STRANACA PO DJELATNOSTIMA I ZANIMANJIMA ZA 2015. GODINU

|  |  |  |
| --- | --- | --- |
| DJELATNOST | NAZIV ZANIMANJA | Ukupno |
| Poljoprivreda i šumarstvo | Pomoćni stočar i pastir | 20 |
|  | Sezonsko zapošljavanje – cjepljari voćaka i vinove loze | 15 |
| Ukupno |  | 35 |
| Turizam i ugostiteljstvo | Turistički animator | 15 |
|  | Turistički zastupnik | 10 |
|  | Kuhar nacionalne kuhinje | 31 |
|  | Maser posebnih vrsta masaža | 40 |
|  | Instruktor ronjenja | 10 |
| Ukupno |  | 106 |
| Kultura | Dramski umjetnik | 1 |
|  | Baletni umjetnik | 10 |
|  | Baletni pedagog | 2 |
|  | Baletni majstor | 2 |
|  | Orkestralni umjetnik | 9 |
|  | Operni pjevač | 3 |
|  | Dirigent | 1 |
| Ukupno |  | 28 |
| Promet | Vozač teretnih vozila u međunarodnom prijevozu | 20 |
| Ukupno |  | 20 |
| Zdravstvo | Doktor medicine sa specijalističkom naobrazbom | 3 |
|  | Doktor dentalne medicine sa specijalističkom naobrazbom | 1 |
|  | Doktor medicine | 5 |
| Ukupno |  | 9 |
| Znanost i obrazovanje | Specijalizant – zdravstveni djelatnik | 10 |
|  | Lektor stranog jezika – izvorni govornik | 7 |
| Ukupno |  | 17 |
| Prerađivačka industrija | Programer za strojeve u pletionici/tkaonici Shima ili za druge specijalizirane strojeve | 5 |
|  | Specijalist mehaničar za strojeve u pletionici/tkaonici Shima ili za druge specijalizirane strojeve | 5 |
|  | Puhač stakla | 5 |
| Ukupno |  | 15 |
| SVEUKUPNO |  | 230 |

151 19.12.2014 Odluka o utvrđivanju godišnje kvote dozvola za zapošljavanje stranaca za kalendarsku godinu 2015.

151 19.12.2014 Odluka o utvrđivanju godišnje kvote dozvola za zapošljavanje stranaca za kalendarsku godinu 2015.

151 19.12.2014 Odluka o utvrđivanju godišnje kvote dozvola za zapošljavanje stranaca za kalendarsku godinu 2015.

Odluka, NN 151/2014-2835
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)